b"\n_START_ARTICLE_\nEmirat de Misau\n_START_PARAGRAPH_\nL'emirat de Misau (a vegades Missau o Messau) fou un estat hist\xc3\xb2ric i avui dia un emirat tradicional de Nig\xc3\xa8ria, a l'estat de Bauchi._NEWLINE_Originalment habitada pels hausses, la ciutat va ser capturat el 1827 pels emirs Yakubu de Bauchi i Dan Kauwa de Katagum. La disputa que va seguir entre els dos va portar al sult\xc3\xa0 de Sokoto (1831) a posar la ciutat i els seus voltants sota la jurisdicci\xc3\xb3 de Mamman Manga (fill de Gwani Mukhtar, el guerrer fulani que el 1808 havia conquistat Birni Ngazargamu, capital del regne de Bornu, durant la gihad fulani, o guerra santa. Se li atribueix la fundaci\xc3\xb3 de l'emirat de Misau._NEWLINE_Durant el regnat de l'emir Ahmadu es va construir (1833-1850) la muralla de la ciutat. Les gestes militars de l'emir Venda (1860-1886) van portar al sult\xc3\xa0 a fer m\xc3\xa9s gran l'emirat. L'emir Ahmadu II (1900-1903) va fugir davant l'avan\xc3\xa7 dels brit\xc3\xa0nics, que va integrar l'emirat al de Katagum el 1904, per\xc3\xb2 va recuperar la seva independ\xc3\xa8ncia com un emirat independent de la prov\xc3\xadncia de Kano el 1907. L'emirat fou ampliat per addicions menors el 1915, arribant a 1.847 quil\xc3\xb2metres quadrats; l'emirat es va transferir a la prov\xc3\xadncia de Bauchi el 1926. L'emir, ara un l\xc3\xadder tradicional i religi\xc3\xb3s, ret\xc3\xa9 el t\xc3\xadtol hist\xc3\xb2ric de Sarkin Gabas Bornu ta (rei de Bornu oriental). El 28 d'agost de 2015 fou nomenat com a nou emir Alhaji Ahmed Suleiman despr\xc3\xa9s de la mort el 17 d'agost de l'anterior emir Alhaji Muhammadu Manga III"